CELEX: 32022R0149
Language: fi
Date: 2022-02-03 00:00:00
Title: Neuvoston asetus (EU) 2022/149, annettu 3 päivänä helmikuuta 2022, Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 101/2011 muuttamisesta

4.2.2022   
               
               
                  FI
               
               
                  Euroopan unionin virallinen lehti
               
               
                  L 25/7
               
            
         NEUVOSTON ASETUS (EU) 2022/149,
         annettu 3 päivänä helmikuuta 2022,
         Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 101/2011 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä 31 päivänä tammikuuta 2011 annetun neuvoston päätöksen 2011/72/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EU) N:o 101/2011 (2) pannaan täytäntöön päätöksen 2011/72/YUTP nojalla sellaisiin tiettyihin henkilöihin ja yhteisöihin kohdistuva varojen jäädyttäminen, joiden on katsottu olevan vastuussa Tunisian valtion varojen väärinkäytöstä.
                  
               
                     (2)
                  
                  
                     Neuvosto hyväksyi 3 päivänä helmikuuta 2022 päätöksen (YUTP) 2022/154 (3), jolla muutetaan päätöstä 2011/72/YUTP niiden edellytysten osalta, joiden täyttyessä kuolleen henkilön varat voidaan pitää jäädytettyinä.
                  
               
                     (3)
                  
                  
                     Kyseinen muutos kuuluu perussopimuksen soveltamisalaan, ja sen vuoksi unionin tason sääntely on tarpeen sen täytäntöönpanemiseksi, erityisesti yhdenmukaisen soveltamisen varmistamiseksi kaikissa jäsenvaltioissa.
                  
               
                     (4)
                  
                  
                     Asetus (EU) N:o 101/2011 olisi sen vuoksi muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 101/2011 seuraavasti:
            
                        1)
                     
                     
                        Lisätään artikla seuraavasti:
                        
                           ”2 a artikla
                           Jos liitteessä I lueteltu henkilö kuolee,
                           
                                       a)
                                    
                                    
                                       kyseiselle henkilölle kuuluneet tai hänen omistuksessaan, hallussaan tai määräysvallassaan olleet varat ja taloudelliset resurssit pidetään jäädytettyinä, kunnes tuomioistuimen päätökset väärinkäytettyjen valtion varojen takaisinperimisestä ja sakkojen maksamisesta on pantu täytäntöön, jos kyseiselle henkilölle on ennen hänen kuolemaansa annettu rikostuomio valtion varojen väärinkäytöstä;
                                    
                                 
                                       b)
                                    
                                    
                                       kyseiselle henkilölle kuuluneet tai hänen omistuksessaan, hallussaan tai määräysvallassaan olleet varat ja taloudelliset resurssit pidetään jäädytettyinä kohtuullisen ajan, jos kyseiselle henkilölle ei ole ennen hänen kuolemaansa annettu tällaista rikostuomiota, jollei 12 artiklan 5 kohdasta muuta johdu. Jos väärinkäytettyjen valtion varojen takaisin perimiseksi nostetaan kyseisen ajan kuluessa siviilikanne tai hallinnollinen kanne, kyseiselle henkilölle kuuluneet tai hänen omistuksessaan, hallussaan tai määräysvallassaan olleet varat ja taloudelliset resurssit pysyvät jäädytettyinä, kunnes tällainen kanne hylätään tai, jos kanne hyväksytään, kunnes tuomioistuimen päätös väärinkäytettyjen varojen takaisinperimisestä on pantu täytäntöön.”
                                    
                                 
                     
                  
                        2)
                     
                     
                        Lisätään 12 artiklaan kohta seuraavasti:
                        
                           ”5.   Neuvosto muuttaa liitteessä I olevaa luetteloa tarvittaessa, kun se toteaa, että 2 a artiklassa vahvistetut edellytykset kuolleelle henkilölle kuuluneiden tai hänen omistuksessaan, hallussaan tai määräysvallassaan olleiden varojen ja taloudellisten resurssien jäädytettyinä pitämiselle eivät enää täyty.”
                        
                     
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EUVL L 28, 2.2.2011, s. 62.
         
            (2)  Neuvoston asetus (EU) N:o 101/2011, annettu 4 päivänä helmikuuta 2011, Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä (EUVL L 31, 5.2.2011, s. 1).
         
            (3)  Neuvoston päätös (YUTP) 2022/154, annettu 3 päivänä helmikuuta 2022, Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta (ks. tämän virallisen lehden s. 2022/154).